James Dean Bradfield

James Dean Bradfield, nado o 21 de febreiro de 1969Middles, Mick (2000). Manic Street Preachers. Omnibus Press. p. 18. ISBN 9780711977389. OL 7792793M. en Tredegar, País de Gales, é o guitarrista e vocalista da banda de rock alternativo galesa Manic Street Preachers.

 Biografía 

 Primeiros anos 
Nado en Tredegar, Monmouthshire, Bradfield asistiu á Oakdale Comprehensive School local onde sufriu anos de crueldade e bullying (afirma que era "un pequeno nerd ao estilo de Woody Allen") por mor do seu nome (alcumado Crossfire), por ter ollo vago, ou por ser de pequeno tamaño. James formou unha estreita relación con tres amigos: o seu curmán Sean Moore, que viviu con James e a súa familia toda a súa infancia tras o divorcio dos seus pais, e os seus futuros compañeiros de banda Nicky Wire e Richey Edwards."Manic Street Preachers' James Dean Bradfield: 'Sometimes You Need Some Creative Failure to Spur You On' | Interviews @ Ultimate-Guitar.Com"

A Bradfield encantáballe correr e era corredor de obstáculos, e pronto se afeccionou á banda de punk rock The Clash, aínda que o seu primeiro amor musical foi Electric Light Orchestra. Renunciou ao seu soño de "ser como Napoleón" e decidiu que quería ser unha estrela de rock. Aprendeu a tocar a guitarra aprendendo a interpretar o Appetite for Destruction de Guns N' Roses.

 Carreira en solitario 
A finais de abril de 2006 estreouse o primeiro tema en solitario de Bradfield, titulado "That's No Way to Tell a Lie", no programa de Janice Long na BBC Radio 2. A canción converteuse no primeiro sinxelo do álbum The Great Western, que foi lanzado o 24 de xullo dese ano. O sinxelo estreouse no número 18 da lista británica de sinxelos, mentres que o disco fíxoo no 22 da lista de álbums. Estas posicións foron consideradas relativamente exitosas tendo en conta a falta de promoción.Power, Martin (17 de outubro de 2010). Manic Street Preachers. Omnibus Press.

Para promover o álbum, Bradfield realizou unha serie de concertos en solitario en maio de maio 2006 en Manchester, Glasgow, Dundee, Nottingham, Birmingham e Londres. Estas actuación estaban formadas por temas de The Great Western e varias cancións dos Manics, como "This Is Yesterday" e "Ocean Spray". Bradfield tamén tocou no V Festival a finais de agosto. No mes de outubro iniciou a súa primeira xura británica, realizando 15 concertos. Un segundo sinxelo do álbum, "An English Gentleman", foi lanzado antes da xira e chegou ao número 31 da lista británica.

O segundo álbum en solitario de Bradfield, Even in Exile, foi confirmado en marzo de 2020 a NME xunto co anunciou dun álbum dos Manics en 2021. Ese mes de xuño confirmouse que o disco estaba inspirado na vida e morte do activista comunista chileno Víctor Jara, con letras escritas como poesía inédita por Patrick Jones. Dous temas, "There'll Come a War" e o instrumental "Seeking the Room With the Three Windows", foron publicados o mesmo día. A seguinte semana o álbum recibiu o seu título e unha data de edición, xunto co lanzamento do seu primeiro sinxelo, "The Boy From the Plantation", que se estreou no programa de Steve Lamacq na BBC Radio 6 Music. O álbum lanzouse o 14 de agosto de 2020 e entrou na lista británica no número 6.

 Vida persoal 
A pesar de ter dito unha vez "sempre me canso da compañía das mulleres moi rápido", casou coa axente de relacións públicas da banda, Mylène Halsall, nunha cerimonia en Florencia, Italia, o 11 de xullo de 2004. A parella ten dous fillos.

É seareiro do equipo de rugby Cardiff Blues e do de fútbol Nottingham Forest. En 2015, Bradfield e o seu compañeiro nos Manics Sean Moore foron á Patagonia en axuda da organización benéfica Velindre.

 Notas 

Categoría:Guitarristas de Gales
Categoría:Cantantes de Gales
Categoría:Nados en 1969
Categoría:Nados en Torfaen
Categoría:Manic Street Preachers